Anschütz Fortner-riflen kommer med Anschütz 5020-avtrekk som har en justerbar avtrekksvekt fra 90 til 650 gram. Avtrekket kan justeres slik at de fungerer enten som direkte- eller trykkpunktsavtrekk. Rettrekker-mekanismen benytter 6 kulelagre for å låse sluttstykket som en rullelås. 1827F har en slagtid på rundt 1.7 millisekunder, hvilket sammen med en dveletid (forsinkelse fra antenning pluss løpstid) på rundt 2.3 ms gir en total tid på rundt 4 ms fra utløsning av avtrekket til kulen har gått ut av løpet.